Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 24. § c) pontja szerint az adatvédelmi biztos gondoskodik az adatvédelmi nyilvántartás vezetésérõl.
Paragraph Index: 699

30. §-ában meghatározott adatkezelések kivételével – bejelentenie. A bejelentéshez segítséget nyújt a honlapunkról letölthetõ, illetve az Országgyûlési Biztos Hivatala portáján átvehetõ adatlap. Az ABI tevékenységi körében az adatvédelmi nyilvántartás helyzete 2005 (%) Az adatvédelmi nyilvántartás nyilvános, a honlapon mindenki számára elérhetõ. A nyilvántartásban az adatkezelõk, az adatfeldolgozók, a végzett adatkezelések, az adatfajták és az adattovábbítások külön-külön kereshetõk. Az ABI nyilvántartási tevékenységének megoszlása a beérkezett nyilvántartási ügyek alapján 2005 (%) 2006/162/II. szám y gy pj 2005 (%) Az adatvédelmi nyilvántartásba történõ bejelentések 2005. évi tapasztalatai A 2005. évben különösebb változás a bejelentõ adatkezelõk összetételében nem volt tapasztalható. Ahogy korábban is, elsõsorban direkt marketing tevékenységet végzõ szervek jelentettek be különbözõ, közvetlen megkeresés útján történõ marketing tevékenységhez kapcsolódó adatkezelést. Fõbb adatkezelõi kategóriák (önkormányzatok nélkül) 2005 (%) Az elmúlt évekhez képest tovább nõtt az internetes weboldalon történõ regisztráció során kezelt adatokkal kapcsolatos bejelentések száma. Ez azt mutatja, hogy egyre többen használják az egyes szolgáltatások igénybevételéhez az internetet. Növekedett az aláírásgyûjtések száma. Ennek következtében az idén ismét felhívást tettem közzé, amelyben felhívtam az aláírásgyûjtést kezdeményezõ szervek és magánszemélyek figyelmét a petíciós joghoz kapcsolódó adatvédelmi követelményekre. Minisztériumok és fõhatóságok adatkezeléseinek megoszlása 2005 (%) Reklámtevékenységgel foglalkozó cégek Mára a reklám és a direkt marketing feladatokat a cégek általában nem saját szervezeten belül oldják meg, hanem kifejezetten ilyen tevékenységgel foglalkozó cégnek adják ki, többségében megbízási szerzõdés keretében. Ezek a cégek aztán nem egy, hanem nagyon sok promóciós adatgyûjtést szerveznek a különbözõ termékeket és szolgáltatásokat megrendelõ, használó személyek körének összegyûjtése érdekében. A fõ tevékenységükben marketinggel foglalkozó cégek már tájékozottak az adatvédelem világában. Ezzel együtt elõtérbe került az adatkezelõ, adatfeldolgozó szervek megkülönböztetésének problematikája. „Adatkezelõ az a természetes vagy jogi személy, illetve jogi személyiséggel nem rendelkezõ szervezet, aki vagy amely az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.” [Avtv. 2. § 8.] 2006/162/II. szám „Adatfeldolgozó az a természetes vagy jogi személy, illetve jogi személyiséggel nem rendelkezõ szervezet, aki vagy amely az adatkezelõ megbízásából – beleértve a jogszabály rendelkezése alapján történõ megbízást is – személyes adatok feldolgozását végzi; ” [Avtv. 2. § 16.] Az a szerv tehát, amelyik a reklámcéget azzal bízza meg, hogy részére akár promóciós, akár más céllal személyes adatokat gyûjtsön, csoportokba rendezzen, vagy az adatkezelésnek bármilyen más résztevékenységét elvégezze, adatkezelõnek minõsül. Adatfeldolgozó ebben az esetben a megbízott szerv. Ebben a viszonylatban a megbízó jelenti be az adatkezelést és az adatfeldolgozót az adatvédelmi nyilvántartásba. A megbízott adatfeldolgozó a bejelentést csak az adatkezelõ cég képviseletében, a képviseletére vonatkozó általános szabályok szerint az adatkezelõ által adott meghatalmazással, esetleg ilyen tárgyú megbízással járhat el. Abban az esetben, ha a megbízás a promóció teljes lebonyolítására, az adatkezelés egészére vonatkozik, és a megbízó az adatokhoz nem fér hozzá, azokat semmilyen céllal nem kezeli, akkor a megbízó a szûken értelmezett adatkezelésben nem vesz részt. Ez esetben a megbízott is adatkezelõvé válik, az Avtv. 28. §-ának (1) bekezdése szerint õ is köteles lesz az adatkezelést az adatvédelmi nyilvántartásba bejelenteni. Mivel a megbízó határozza meg az adatkezelés célját, az Avtv. 2. §-ának 8. pontja értelmében megbízói jogosítványa miatt továbbra is adatkezelõnek minõsül. Nagyon sok olyan bejelentés érkezik a hivatalhoz, amelyben – elsõsorban valamilyen termékkel, vagy szolgáltatással kapcsolatos igények felmérése érdekében – az adatkezelõ, közvetlen üzletszerzõ szerv direkt marketing leveleiben nemcsak a címzett személyes adataira, hanem annak családtagjaira vonatkozóan is gyûjt adatokat. Fel kell hívnom az adatkezelõk, reklámcégek figyelmét arra, hogy mindenki csak saját adatával rendelkezhet érvényesen, a családtagok személyes adatainak jogszerû kezeléséhez minden egyes családtag hozzájárulása szükséges. Mindemellett problémát okoz a kiskorú személyek jognyilatkozat-tételének, adatkezeléshez való hozzájárulásának problematikája. A marketinggel foglalkozó cégeknek tudniuk kell, hogy a polgári törvénykönyv szabályai szerint a tizennyolcadik életévét be nem töltött kiskorú korlátozottan cselekvõképes, a tizennegyedik életévét be nem töltött kiskorú pedig cselekvõképtelen. Bár a korlátozottan cselekvõképes kiskorú a törvényes képviselõjének közremûködése nélkül is megkötheti a mindennapi élet szokásos szükségleteinek fedezése körébe tartozó kisebb jelentõségû szerzõdéseket, tehet jognyilatkozatot, mégis elõfordulhatnak olyan visszás helyzetek, amikor a kiskorú olyan ügylethez adja személyes adatainak (például képmás) kezeléséhez való hozzájárulását, amely a mindennapi élet szokásos jogügyletein túl mutat. Az adatkezelõ felelõssége, hogy jogszerûen kezelje a kiskorúak személyes adatait. Ez különösen az interneten keresztül történõ adatkezelések során okoz nehézséget, mégis úgy gondoljuk, hogy a kiskorúak érdekeinek védelme érdekében az adatkezelõ köteles – akár külön technikai módszer alkalmazásával is – biztosítani a személyes adatok kezeléséhez való hozzájárulás törvényességét. Bejelentkezett magánszféra (adatkezelõk) 2000–2005 (%) 2006/162/II. szám Bejelentkezett magánszféra (adatkezelések) 2000–2005 (%) Önkormányzatok helyi adatkezelései Az utóbbi évekrõl elmondható, hogy az önkormányzatok helyi adatkezeléseket bejelentõ hajlandósága rendkívül visszafogottá vált. Az önkormányzatok által bejelentett helyi adatkezelések 2003–2005 (%) 2006/162/II. szám ( ) A bejelentett helyi adatkezelések fajtái 2003–2005 (%)

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes